Следеће сезоне, Партизан је у Купу европских шампиона стигао до фајнал-фора у белгијском граду Генту, али је изгубио у полуфиналу од Макабија. У домаћем првенству следеће четири године доминирала је Југопластика са Кукочем и Рађом. Партизан је на домаћој сцени успео да освоји национални куп 1989, а на европској Куп Радивоја Кораћа исте те године. На крају те сезоне Ђорђевић није био позван у репрезентацију за Европско првенство 1989. и разочаран, одлучио је да оде на одслужење војног рока. Партизан су тог лета напустили и Дивац и тренер Вујошевић.